**Indokolás**

1. §-hoz

A Magyar Közlöny 2020. július 14-i számában kihirdetésre került a Magyarország 2021. évi központi költségvetésének megalapozásáról szóló 2020. évi LXXVI. törvény, amelynek 4. § (1) bekezdés 1-5. pontjában és 4. § (2) bekezdés 1. pontjában foglalt hatályon kívül helyező rendelkezései kiemelik a Htv.-ből a reklámhordozók helyi építmény-adókötelezettségre vonatkozó rendelkezéseit. A jelzett változás a törvény kihirdetését követő napon hatályba lépett, ezért szükségessé vált az Ör. reklámhordozók utáni építményadóra vonatkozó rendelkezésének a hatályon kívül helyezése, valamint az önkormányzati rendelet megalkotására vonatkozó korábbi felhatalmazó rendelkezésnek a bevezető részből való törlése.

2. §-hoz

E § biztosítja az önkormányzati szabályozás összhangját a központi jogszabállyal. A Htv. 2020. július 15-én hatályba lépett módosítása alapján megszűnik az önkormányzat illetékességi területén lévő ingatlanon elhelyezett, a településkép védelméről szóló törvény szerinti reklámhordozó utáni építményadó.

3. §-hoz

Hatályba léptető és deregulációs rendelkezést tartalmaz, valamint meghatározza az önkormányzati rendelet alkalmazásának kezdő időpontját.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet alapján az indokolást a rendelet kihirdetését követően a Nemzeti Jogszabálytárban közzé kell tenni.